Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 930/11/8811	Trebišov, 6.3.2012
EEČ : 2-69-87-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
13.12.2011 okolo 21.00 hod., v spoločne obývanom rodinnom dome na ul. Lúčnej č. 420/10 v obci XXXXX, v podnapitom stave a po predchádzajúcom nedorozumení fyzicky napadol svoju dcéru XXXXX tak, že ju udrel raz päsťou do tváre, čím jej takto spôsobil zranenie a to zlomeninu nosových kostí bez posunutia úlomkov, ktoré zranenie by si vyžiadalo nevyhnutnú dobu liečenia a práceneschopnosti v trvaní do 23.12.2011.                                                 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ  v Sečovciach  sp. zn. ORP-1464/SE-TV-2011 z 13.12.2011 bolo vznesené obvinenie XXXXX za prečin ublíženia na zdraví podľa § 156 ods. 1 Tr. zák., spáchaný v jednočinnom súbehu s prečinom násilia proti skupine obyvateľov a proti jednotlivcovi podľa § 359 ods. 1 Tr. zák. 
 
	Tento trestný čin mal obvinený spáchať tak, že 13.12.2011 okolo 21.00 hod., v spoločne obývanom rodinnom dome na ul. Lúčnej č. 420/10 v obci XXXXX, v podnapitom stave a po predchádzajúcom nedorozumení, opakovane sa vyhrážal zabitím svojej manželke XXXXX a ich dcére XXXXX, ktorú zároveň fyzicky napadol tak, že ju udrel päsťou do tváre, čím jej takto spôsobil zranenie a to zlomeninu nosových kostí bez posunutia úlomkov, ktoré zranenie by si vyžiadalo nevyhnutnú dobu liečenia a práceneschopnosti v trvaní do 23.12.2011.

             Počas vykonávania úkonov prípravného konania bola konečná kvalifikácia skutku obvineného ustálená ako prečin ublíženia na zdraví podľa § 156 ods. 1, ods. 2 písm. a Tr. zák.                                                

	XXXXX sa v priebehu skráteného vyšetrovania ku skutku, ktorý je mu kladený za vinu doznal v celom rozsahu, pričom poškodená XXXXX si neuplatnila náhradu žiadnej škody súvisiacej s jej ublížením na zdraví, čo je zrejmé zo zápisnice o jej výsluchu na č.l. 6, druhého zväzku vyšetrovacieho spisu.

	Obvinený zároveň vyslovil súhlas s podmienečným zastavením trestného stíhania.

	XXXXX je dôchodcom a v mieste bydliska požíva dobrú povesť. V posledných desiatich rokoch nebol súdom trestaný. 

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenému skúšobnú dobu v trvaní dvanásť mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia na Okresnú prokuratúru v Trebišove.
Sťažnosť má odkladný účinok.

JUDr. Jozef Mokáň
prokurátor